Diari Oficial de la Generalitat Valenciana


Sumari del DOGV 7231, del 11-03-2014 (2014/1908)

Notificació de la sentència dictada en el procediment de guarda i custòdia número 11/2013.
------------------------------------------------------------------------------------------

### Dades del document

Número de DOGV
:   7231

Data del DOGV
:   11-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/1908


Organisme emissor
:   Jutjat de Violencia Sobre la Dona Número 1 de Torrevieja

Tipus de document
:   Edicte

Notificació de la sentència dictada en el procediment de guarda i custòdia número 11/2013. [2014/1908]  
Sobre: Guarda, custòdia o aliments de fills menors no matrimonials no consensuats.  
Família, guarda, custòdia al fill menor no matrimoni no consensuat  
Demandant: Miguel Ángel Fernández Arcaz.  
Advocat/a: -  
Procurador: José Luis Vera Saura.  
Demandat: Lissette Caridad Santa Cruz Domínguez.  
Advocat/a: -  
Procurador: -  
  
Ana Giménez Pérez-Cabrero, secretària judicial del Jutjat de Violència sobre la Dona número 1 de Torrevieja, faig saber, de conformitat amb el que disposen els articles 497.2 i 164 de la Llei d'Enjudiciament Civil, que en este Jutjat ha recaigut la Sentència, de 7 de gener de 2014, la dispositiva de la qual (ometent el nom i cognoms del menor) és del tenor següent:  
  
«Estime parcialment la demanda presentada pel procurador José Luis Vera Saura, en nom i representació de Miguel Ángel Fernández Arcaz, contra Lissette Caridad Santa Cruz Domínguez, en situació processal de rebel·lia.  
Declare procedents les següents mesures extramatrimonials:  
1) La guarda i custòdia del fill menor comú [...], s'atribuïx a son pare, Miguel Ángel Fernández Arcaz, sent la pàtria potestat compartida per ambdós progenitors.  
2) Lissette Caridad Santa Cruz Domínguez gaudirà del dret a visitar el seu fill menor i tindre'l en la seua companyia caps de setmana alterns, des de les 16.30 hores del divendres fins a les 18.00 hores del diumenge; i, així mateix, dos vesprades de la setmana fixades de comú acord pels progenitors, i, en defecte d'acord, les vesprades dels dimarts i dijous, des de les 16.30 hores fins a les 19.00 hores. L'entrega i arreplega es realitzarà en el domicili del pare.  
3) Els períodes vacacionals de Nadal, Setmana Santa i estiu es distribuiran de la manera següent:  
a) Les vacacions de Nadal es dividiran en dos períodes. El primer, des de les 18.00 hores del dia 22 de desembre fins a les 20.00 hores del dia 30 de desembre. El segon, des de les 20.00 hores del 30 de desembre fins a les 20.00 hores del dia 7 de gener. S'alternaran els progenitors en l'elecció dels períodes, de manera que la mare trie els anys parells i el pare els imparells.  
b) Les vacacions de Setmana Santa es dividiran en dos períodes. El primer, des de les 18.00 hores del Dimecres Sant fins a les 20.00 hores del Dilluns de Pasqua. El segon, des de les 20.00 hores del Dilluns de Pasqua fins a les 20.00 hores del diumenge següent. S'alternaran els progenitors en l'elecció dels períodes, de manera que la mare trie els anys parells i el pare els imparells.  
e) Quant a les vacacions d'estiu, es dividiran en dos períodes; el primer comprendrà els últims 10 dies del mes de juny i el mes de juliol; i el segon, el mes d'agost i els primers 10 dies del mes de setembre. S'alternaran els progenitors en l'elecció dels períodes, de manera que la mare trie els anys parells i el pare els imparells.  
  
Les entregues i arreplegues es realitzaran en el domicili del pare.  
Prohibisc l'eixida del territori nacional de [...] (que ja va ser establida per la interlocutòria de 29.04.2013). La dita mesura mantindrà la seua vigència fins que el menor complisca 16 anys (11.02.2022), llevat que una altra cosa s'acorde per resolució judicial.  
Expediu a este efecte les oportunes requisitòries nacionals de prohibició d'eixida del territori nacional, i lliureu els oficis i despatxos que són necessaris amb este fi.  
4) S'establix com a pensió d'aliments que la mare, Lissete, haurà de satisfer a favor del seu fill menor d'edat la quantitat de 150 euros mensuals, que haurà d'ingressar en els cinc primers dies de cada mes en el compte que a este efecte designe Miguel Ángel Fernández Arcaz. La dita quantitat serà actualitzada anualment de conformitat amb les variacions que experimente l'índex de preus al consum aprovat per l'Institut Nacional d'Estadística o organisme que el substituïsca. Els gastos extraordinaris s'abonaran per mitat per cada un dels progenitors. No és procedent efectuar un especial pronunciament en matèria de costes.  
Cal esbrinar el domicili i parador de Lissete Caridad Santa Cruz Domínguez i del menor [...] (que poguera estar també utilitzant al nom de [...]). Expediu a este efecte les oportunes requisitòries nacionals i internacionals d'esbrinament de domicili i parador (amb vigència fins al 11.02.2022), lliureu els oficis i despatxos necessaris amb este fi.  
Esta sentència no és ferma i en contra es pot interposar recurs d'apel·lació, per escrit a presentar en este Jutjat en el termini de 20 dies des de la notificació d'esta resolució, i que coneixerà l'Audiència Provincial d'Alacant. Per a la interposició del recurs serà obligatori, si és el cas, el previ depòsit de les quantitats legalment establides per a recórrer.  
Així ho acorda, mana i firma Miguel Rivera Muñoz, jutge del Jutjat de Violència sobre la Dona número 1 de Torrevieja.»  
  
I atés que la persona demandada, Lissette Caridad Santa Cruz Domínguez, es troba en parador desconegut, expedisc este edicte a fi que li valga de notificació de forma deguda.  
  
Torrevieja, 10 de febrer de 2014.- La secretària judicial: Ana Giménez Pérez-Cabrero.